לא כולל שירות

לא כולל שירות היא סדרת טלוויזיה לנוער שנכתבה על ידי נירית ירון ושודרה בשנים 1990– 1993 בערוץ הראשון, בעקבות הצלחת הסדרה "החופש האחרון".

 הפקה 
מרכז עלילת הסדרה הוא בית קפה בתל אביב ששמו היה מהעונה השנייה כשם הסדרה "לא כולל שרות", וכל מלצריו, לקוחותיו ומנהל המקום הם בני נוער.

נושאי הסדרה היו בין השאר אהבה, אלימות, פוליטיקה, סמים, הריון, צבא ועוד. בעונה השלישית שולבו לראשונה גם צילומי חוץ.

כל משתתפי הסדרה לדורותיהם היו חברים בלהקת צעירי תל אביב, ושמה של כל אחת מהדמויות היה השם הפרטי של חבר הלהקה שגילם אותה.

שיר הנושא של הסדרה, הנקרא באותו שם, נכתב על ידי נירית ירון, הולחן על ידי אילן גלבוע ובוצע על ידי להקת צעירי תל אביב.

הסדרה שודרה במשך שלוש עונות, בנות שמונה פרקים כל אחת בשנים 1990, 1991 ו-1993 וזכתה להצלחה גדולה. 

בכל פרק בוצעו שלושה שירים, חלקם גרסת כיסוי לשירים ישראלים, חלקם עיבודים בעברית לשירים לועזיים מוכרים וחלקם נכתבו במיוחד עבור הלהקה.

לסדרה יצאו שלושה דיסקים עם השירים שליוו כל עונה בהוצאת "אן אם סי".

18 שירים מהעונה הראשונה והשנייה של הסדרה נכללו במופע של הלהקה שנוצר בעקבות הצלחת הסדרה שנקרא "לא כולל שרות ההופעה", ושהתקיים מחנוכה 1991 ועד פברואר 1992. 

בשנת 1998 בספיישל "מאז ועד זאפ" התאחדו חלק מחברי הלהקה ביניהם בטי כהן, שיר גוטליב, דנה דבורין, ליאת אחירון, יריב יפת, אוהד חיטמן, טל מוסרי, נעה כהן ועידו מוסרי. 

בשנת 2010 התאחדו חלק מחברי הלהקה לכבוד הבמאי יצחק שאולי שקיבל פרס מפעל חיים, ביניהם בטי כהן, אלינור אהרון, טל זייברט, סער פין, טל מוסרי, תומר גוטליב, ליאת אחירון, נועה כהן ואוהד חיטמן. 

בדצמבר 2016 התאחדו חברי הלהקה בטי כהן, עדי עמרני, טל זייברט, אלינור אהרון, תומר גוטליב וליאת אחירון להופיע בטקס סגירת הערוץ הראשון.

ב-2021 התאחדו סער פין, שיר גוטליב, דנה דבורין וטל מוסרי לשתי פרסומות עבור ביטוח ישיר תחת השם "כן כולל שירות".

לאחר שנים של ביקוש הקהל בנובמבר 2024 נודע כי יתקיים מופע איחוד חד פעמי לסדרה בהיכל התרבות בתל אביב עם בטי כהן, טל זייברט, סער פין, שיר גוטליב, יריב יפת, אלינור אהרון, עדי עמרני, תומר גוטליב, ניר גבע, ליאת אחירון, טל מוסרי, אביבית כספי ורווית הראל משתתפת הסדרה "תלויים באוויר". לאחר שעות ספורות הכרטיסים אזלו ונפתחו עוד שתי הופעות סולד אאוט. המופעים נערכו ב-17,18,19 במרץ 2025.

שחקנים ודמויות
שם השתתפות לפי עונה עונה ראשונה (1990)  עונה שנייה (1991)  עונה שלישית (1993) בטי כהן  ראשי שיר גוטליב סער פין  ראשי אורח (פרקים 1-2) יריב יפת אורח (פרקים 7-8) טל זייברט  אלינור אהרון  עדי עמרני  איריס קליין  אביבית צמח  יובל ניניו  ראשי  רינת הלון ניר גבע שי פלד שרית כביר ליאת אחירון תומר גוטליב   ראשי טל מוסרי דנה דבורין נועה כהן אסף פריינטא  ראשי  אוהד חיטמן   ראשי יעל פוליאקוב עידו מוסרי נתנאלה אברהמי אלון יוספסון אילור הרפז צחי זמיר עופרית שירן אסף קמיל

תקציר העלילה
עונה ראשונה (1990)
הסדרה עוסקת בחייהם של עובדי בית הקפה ולקוחותיו. בטי עוברת התעללות מצד אחיה הגדול. יובל, בנו של בעל המקום מחליף אותו ומנהל את המקום ביד קשה. סער, חברו של יובל,  מתחיל לעבוד במסעדה. לבטי יש חבר, ועדי, שעובד איתה במטבח, חווה שברון לב לאחר שהתאהב בה. טל המלצר מתאהב בלקוחה איריס, השונה ממנו באופייה. שיר, חברתה הטובה ביותר של בטי עוברת התעללות מצד אביה. רינת, סגנית המנהל חוששת שנכנסה להריון, ואלינור חברתה הטובה ביותר מפיצה את השמועה. גבע, מוכר בחנות תקליטים שכרוך אחר אלינור, מתגייס לגלי צה"ל. אביבית מצטרפת ללהקה של יריב. שי הברמן וחברו הטוב של יובל, מנסה להתגבר על האקסית שלו וגירושי הוריו תוך כדי שהוא משמש לאחרים כפסיכולוג. שרית מתאהבת ביובל והשניים מתחילים לצאת, וליאת מתאהבת בשי.

העונה שודרה החל מה-6 באוגוסט 1990 והסתיימה ב-1 באוקטובר 1990.

עונה שנייה (1991)
בפתיחת העונה השנייה בית הקפה עובר שיפוצים, יובל מתגייס לצבא וצוות העובדים מתכנס כדי לבחור מנהל שיחליף אותו עד תום שירותו הצבאי, אך הצוות מופתע לגלות כי אבא של יובל, שהוא אחד מבעלי בית הקפה, מעסיק את אסף שלא עבד מעולם כמנהל המסעדה ומתקשה מאוד לתחזק את המקום תוך כדי התנכלות של חלק מהעובדים כלפיו. בעונה זו מצטרפות חמש דמויות חדשות: אסף, טל, דנה, תומר ונועה. בסוף העונה שודר פרק כפול, שבמרכזו יריב מתגלה כבעלים החדש של בית הקפה המתחרה שנקרא "קפה מוֹנה", ומתעתד לקנות גם את בית הקפה של הצעירים, ובמטרה למנוע את תוכניתו הצעירים יוזמים תצוגת אופנה.

העונה שודרה החל מה-7 באוקטובר 1991 והסתיימה ב-25 בנובמבר 1991.

עונה שלישית (1993)
בעונה השלישית בטי מתמנה למנהלת בית הקפה, ונאלצת להתמודד עם צרות רבות: סער חברה הטוב מתגייס והיא נאלצת למצוא לו מחליף, ומקבלת לעבודה את עופרית, מלצרית חדשה אשר נחשפת ככתבת המקומון לא לפני שהיא מפרסמת שם כתבה שערורייתית על בית הקפה ויושביו. הטבחית החדשה יעל מגלה פסיכוזות ולקוחות שמתלוננים בפניה חוטפים ממנה את המזון על ראשם. לאחר שבטי מפטרת את יעל, שיר מאיימת גם לעזוב ומפקירה את בטי. תומר מגלה שאביו בוגד באמו עם הבוסית שלו ורוצה להתנקם בו. דנה בורחת מהבית. למלצרית החדשה נתנאלה יש חבר בשם צחי, ששומר עליה מכל משמר ועובר תהפוכות באמונותיו הדתיות, אך היא בוגדת בו עם טל שבדיוק נפרד משיר. בסוף העונה שודר פרק כפול, שעלילתו סובבת סביב פרידתן הכואבת של בטי משיר ודנה במסיבת הגיוס שלהן תוך כדי סגירת מעגלים בין כולם ושיחות נפש עמוקות.

העונה שודרה החל מה-3 בינואר 1993 והסתיימה ב-14 בפברואר 1993.

שירים שבוצעו בסדרה ומבצעיהם
עונה ראשונה
"בא לשכונה בחור חדש": קבוצתי 
"בוס": קבוצתי
"משהו טוב": קבוצתי
"לחשושים": קבוצתי
"מילה טובה": קבוצתי
"רק לרקוד": קבוצתי
"חשמל זורם בכפות ידייך": בטי כהן
"תן כח": יריב יפת, אביבית כספי וניר גבע
"יש אי שם": קבוצתי
"כמו תפילה": אלינור אהרון 
"כמו שאת": שי פלד 
"הכל פתוח": קבוצתי 
"כיס": סען פין
"תה עושה סחרחורת": טל זייברט
"עולם הפוך": בטי כהן, אלינור אהרון, רינת הלון ושיר גוטליב
"אל תחשוב": רינת הלון
"עוף גוזל": קבוצתי
"איך אפשר לחיות בלי רגש": עדי עמרני ושיר גוטליב
"שתינו ביחד": ליאת אחירון ואיריס מרטינז
"הפכים": קבוצתי
"אגדה אבודה": שרית כביר
"מקומך הפנוי": קבוצתי

עונה שנייה
"ניגודים נמשכים": בטי כהן
"ידעתי": סער פין
"שירו של שפשף": קבוצתי
"בואי נישאר": עדי עמרני, יריב יפת, תומר גוטליב וטל מוסרי
"הלוואי שתפסיק": אביבית כספי
"נמאס לסבול": קבוצתי
"אני משתגעת": אלינור אהרון 
"מה איתי": טל מוסרי ושיר גוטליב
"הסם המסוכן": קבוצתי
"הושט לי יד": נעה כהן
"כמו בובה": דנה דבורין
"בוא אל המסיבה": קבוצתי
"לך איתה": בטי כהן ואלינור אהרון
"אלימות זהירות": קבוצתי
"השחורים והלבנים": יריב יפת ותומר גוטליב
"שמור לך חלום קטן": שיר גוטליב
"היי ממבו": אסף פריינטא
"דמיין": קבוצתי
"שושנה": טל זייברט
"את איתי": עדי עמרני
"צעיר לנצח": קבוצתי
"קיץ": קבוצתי
"קשה לומר סליחה": יריב יפת
"כוכבים של אופרת סבון": קבוצתי

עונה שלישית
"ריקוד הרושם": קבוצתי
"בחור קנאי": תומר גוטליב
"התקף שיגעון": קבוצתי
"איי איי איי": שיר גוטליב
דה דו רן רן רן": קבוצתי
"עד הפרט האחרון": סער פין
"ככה את רצית אותי": טל מוסרי
"חברות": בטי כהן, נעה כהן ונתנאלה אברהמי
"הבוקר שאחרי": קבוצתי
"בוא נדבר על זה": אילור הרפז
"אחים בדם": טל מוסרי ועידו מוסרי
"באה מאהבה": קבוצתי
"תשע עד חמש": בטי כהן
"דנה נמה דנה קמה": דנה דבורין
"שלוש ארבע לעבודה": אוהד חיטמן, עידו מוסרי, טל מוסרי, תומר גוטליב, אסף קמיל ואלון יוספסון
"התקרבתי": אוהד חיטמן
"אני קוראת לך": נעה כהן
"מעגל האהבה": קבוצתי
"חייבת להצליח": נתנאלה אברהמי
"פשע": קבוצתי
"אדם בתוך עצמו": עידו מוסרי, תומר גוטליב, בטי כהן, שיר גוטליב, אוהד חיטמן ויעל פוליאקוב
"מחרוזת שנות ה-60": קבוצתי
"אם": קבוצתי

 קישורים חיצוניים 





 אור בוטבול, "ביקורת נוסטלגיה | "לא כולל שירות" עומדת במבחן הזמן?" באתר כאן דיגיטל, 02 בפברואר 2023

קטגוריה:סדרות נעורים ישראליות
קטגוריה:סדרות דרמה מוזיקליות ישראליות
קטגוריה:סדרות טלוויזיה ישראליות שעלו לשידור בשנת 1990
קטגוריה:הערוץ הראשון: תוכניות וסדרות
קטגוריה:כאן חינוכית: תוכניות וסדרות
קטגוריה:תל אביב-יפו בטלוויזיה